Чацвёрты па ліку фэст “Горад і кнігі” запомніцца не проста цікавым, але яшчэ і самым мокрым. Моцны дождж, няпрошаным госцем ўварваўшыся ў праграму першага фестывальнага дня, унёс долю экстрыму. Але ніякія прыродныя стыхіі не змаглі перапыніць свята: мамы-чытачкі надзелі сабе і дзецям гумовыя боты, дажджавікі і “дачыталі” фэст да апошняй літары. А карэспандэнты Budzma.by завіталі ў паўзе паміж хмарамі.